กฎกระทรวงกฎกระทรวง(พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ.๒๕๒๑ว่าด้วยเครื่องแบบนักเรียนดุริยางค์ทหารอากาศ[๑] อาศัยอำนาจตามความในมาตรา ๔ และมาตรา ๖แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ประเภทชนิด และลักษณะของเครื่องแบบนักเรียนดุริยางค์ทหารอากาศ โรงเรียนดุริยางค์ทหารอากาศในสังกัดกระทรวงกลาโหม ให้เป็นไปตามที่กำหนดในกฎกระทรวงนี้หมวด ๑เครื่องแบบนักเรียนชาย ส่วนที่ ๑ประเภทของเครื่องแบบ ข้อ ๒เครื่องแบบนักเรียนชาย มี ๕ ประเภท คือ เครื่องแบบปกติเทารัดเอว เครื่องแบบปกติเทาคอพับเครื่องแบบปกติเทาอ่อนคอพับ เครื่องแบบฝึก และเครื่องแบบสนามข้อ ๓เครื่องแบบปกติเทารัดเอว ประกอบด้วย(๑) หมวกทรงหม้อตาลสีเทา(๒) เสื้อชั้นนอกรัดเอวสีเทา(๓) กางเกงขายาวสีเทา(๔) รองเท้าหุ้มส้นหนังสีดำหรือรองเท้าหุ้มข้อหนังสีดำข้อ ๔เครื่องแบบปกติเทาคอพับ ประกอบด้วย(๑) หมวกทรงหม้อตาลสีเทาหรือหมวกหนีบสีเทา(๒) เสื้อคอพับสีเทา(๓) กางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้าหุ้มส้นหนังสีดำหรือรองเท้าหุ้มข้อหนังสีดำข้อ ๕เครื่องแบบปกติเทาอ่อนคอพับ ประกอบด้วย(๑) หมวกทรงหม้อตาลสีเทาหรือหมวกหนีบสีเทา(๒) เสื้อคอพับสีเทาอ่อน(๓) กางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้าหุ้มส้นหนังสีดำหรือรองเท้าหุ้มข้อหนังสีดำข้อ ๖เครื่องแบบฝึก ประกอบด้วย(๑) หมวกแก๊ปทรงอ่อนสีเทาหรือหมวกเหล็กสีเทา(๒) เสื้อฝึกสีเทา(๓) กางเกงฝึกขายาวสีเทา(๔)เข็มขัดด้ายถักหรือวัตถุเทียมด้ายถักสีน้ำเงินดำหรือสีเทา(๕) รองเท้าสูงครึ่งน่องหนังสีดำชนิดผูกเชือกข้อ ๗เครื่องแบบสนาม เช่นเดียวกับเครื่องแบบฝึก และให้ใช้เครื่องสนามและใช้หมวกหนีบสีเทาได้ด้วยส่วนที่ ๒ชนิดและลักษณะของเครื่องแบบ ข้อ ๘ หมวกมี๔ ชนิด คือ(๑) หมวกทรงหม้อตาลสีเทา มีเครื่องประกอบ คือ(ก) กะบัง ทำด้วยหนังหรือวัตถุเทียมหนังสีดำพื้นกะบังด้านล่างสีเทาหรือสีดำ(ข) สายรัดคาง ทำด้วยหนังหรือวัตถุเทียมหนังสีดำ กว้าง ๑.๒เซนติเมตร(ค) ดุมตรึงปลายสายรัดคาง ใช้ดุมสีทองขนาดเล็กข้างละ ๑ ดุม(ง) ผ้าพันหมวกสีน้ำเงินดำ เป็นลายถัก กว้าง ๔ เซนติเมตร(จ) ตราหน้าหมวก ใช้ตราหน้าหมวกโลหะขนาดใหญ่(๒) หมวกหนีบสีเทา มีเครื่องประกอบ คือ(ก) ตราหน้าหมวกใช้ตราหน้าหมวกโลหะขนาดเล็กติดที่ด้านซ้ายเหนือขอบหมวก ห่างจากมุมพับด้านหน้า ๔เซนติเมตร(ข)แถบติดที่ด้านซ้ายตอนหน้าของหมวกพาดจากบนลงล่างเฉียงไปทางหลังใช้แถบทำด้วยสักหลาดหรือเสิร์จสีน้ำเงินดำ กว้าง ๔ เซนติเมตรและให้ติดตราหน้าหมวกกึ่งกลางแถบ(ค) ขลิบหมวกสีฟ้า ขนาด ๐.๕ เซนติเมตร รอบริมสาบหมวก(๓) หมวกแก๊บทรงอ่อนสีเทา มีตราหน้าหมวกโลหะขนาดเล็ก(๔) หมวกเหล็กสีเทา มีสายรัดคางหนังสีดำ กว้าง ๑.๕เซนติเมตรข้อ ๙ เสื้อมี๔ ชนิด คือ(๑) เสื้อชั้นนอกรัดเอวสีเทา คอแบะแบบแหลมชายเสื้อยาวเสมอเอวมีแถบรัดเอวกว้าง ๕.๕ เซนติเมตร ด้านข้างมีดุมข้างละ ๒ ดุมเรียงตามส่วนยาวของแถบ และมีแผ่นผ้าชนิดเดียวกับเสื้อสำหรับขัดดุมเลื่อนเข้าออกได้ปลายแถบข้างซ้ายยาวเลยสาบอก ๕ เซนติเมตร ด้านในมีดุมขัด มีซิปรูดตลอดแนวอกเสื้อด้านในสาบที่อกมีกระเป๋าปะข้างละ ๑ กระเป๋า มุมล่างของกระเป๋าเป็นรูปมนมีแถบตรงกึ่งกลางตามทางดิ่ง มีปกรูปมน ชายกลางแหลม ขัดดุมหนึ่งดุมซ่อนอยู่ด้านในแขนยาวผ่าแขนด้านนอกปลายแขนต่อกว้าง ๕.๕ เซนติเมตร และมีดุมข้างละ ๒ดุมเรียงตามส่วนยาวของปลายแขนต่อสำหรับรัดปลายแขน ดุมทั้งสิ้นใช้ดุมสีเทาขนาดเล็ก มีอินทรธนูอ่อนเสื้อแบบนี้ให้ใช้เสื้อเชิ้ตสีเทาอ่อนแขนยาวผูกผ้าผูกคอสีน้ำเงินดำเงื่อนกะลาสีประกอบด้วย(๒) เสื้อคอพับสีเทา ที่คอและแนวสาบอกมีดุม ๕ ดุมแขนยาวรัดข้อมือ ขัดดุมข้างละ ๑ ดุม ที่อกมีกระเป๋าปะข้างละ ๑ กระเป๋า ตอนล่างรูปมนมีแถบตรงกึ่งกลางตามทางดิ่ง มีปกรูปมน ชายกลางแหลม ขัดดุมข้างละ ๑ ดุมและมีอินทรธนูอ่อน ดุมทั้งสิ้นใช้ดุมสีเทาขนาดเล็กเมื่อสวมเสื้อนี้ให้สอดชายเสื้ออยู่ภายในกางเกง ถ้ามิได้บังคับแถวหรือประจำแถวจะผูกผ้าผูกคอสีน้ำเงินดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่ ๒ก็ได้ในบางโอกาส เสื้อแบบนี้จะใช้แขนสั้นเพียงข้อศอกก็ได้เว้นแต่ในโอกาสที่ผูกผ้าผูกคอ(๓) เสื้อคอพับสีเทาอ่อน แบบคอเชิ้ต ที่คอและแนวอกมีดุม ๕ดุม แขนสั้นเพียงข้อศอก ไม่มีสาบอก ที่อกมีกระเป๋าปะข้างละ ๑ กระเป๋ามีแถบตรงกึ่งกลางตามทางดิ่ง มีปกขัดดุมข้างละ ๑ ดุมมุมกระเป๋าล่างและมุมปกกระเป๋าตัดมุมพองาม กับมีอินทรธนูอ่อนปลายตัดแหลมดุมทั้งสิ้นใช้ดุมสีขาวขนาดเล็ก เมื่อสวมเสื้อนี้ให้สอดชายเสื้ออยู่ภายในกางเกง(๔) เสื้อฝึกสีเทา คอแบะแบบแหลม ที่คอและแนวอกมีดุม ๖ ดุมมีลิ้นปิดอก ขัดดุมปิดคอได้ แขนยาวทรงกระบอก ที่อกมีกระเป๋าปะข้างละ ๑ กระเป๋าตัดมุมตอนล่าง มีปกรูปสี่เหลี่ยมผืนผ้าตัดมุม ขัดดุมข้างละ ๑ ดุมดุมทั้งสิ้นใช้ดุมสีเทาขนาดเล็ก ตะเข็บทั้งสิ้นเป็นตะเข็บคู่เมื่อสวมเสื้อนี้ให้สอดชายเสื้ออยู่ภายในกางเกงข้อ ๑๐กางเกงมี ๒ ชนิด คือ(๑) กางเกงขายาวสีเทา ไม่พับปลายขา ปลายขายาวปิดตาตุ่มกว้างไม่น้อยกว่า ๒๐ เซนติเมตร แต่ไม่เกิน ๒๖ เซนติเมตรที่ขอบเอวมีห่วงทำด้วยผ้าสีเดียวกับกางเกง กว้างไม่เกิน ๑ เซนติเมตร ข้างหน้า ๒ห่วง ทางข้าง ๒ ห่วง และข้างหลัง ๓ ห่วง สำหรับสอดเข็มขัด ที่แนวตะเข็บกางเกงด้านข้างมีกระเป๋าเจาะข้างละ๑ กระเป๋า ที่ด้านหลังมีกระเป๋าเจาะข้างละ ๑ กระเป๋าไม่มีปกกึ่งกลางปากกระเป๋าขัดดุมสีเทาขนาดเล็ก(๒) กางเกงฝึกขายาวสีเทามีลักษณะเช่นเดียวกับกางเกงขายาวสีเทา เว้นแต่กระเป๋าด้านหน้าเป็นกระเป๋าปะปากกระเป๋าเฉียงข้างละ ๑ กระเป๋า ด้านหลังมีกระเป๋าปะข้างละ ๑ กระเป๋าด้านล่างของกระเป๋าเป็นรูปแหลม มีปกรูปสี่เหลี่ยมผืนผ้าขัดดุมสีเทาขนาดเล็กข้างละ๑ ดุม ตะเข็บทั้งสิ้นเป็นตะเข็บคู่ข้อ ๑๑เข็มขัด มี ๒ ชนิด คือ(๑) เข็มขัดด้ายถักหรือวัตถุเทียมด้ายถักสีน้ำเงินดำ กว้าง๒.๘ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน กว้าง ๓เซนติเมตร ยาว ๕ เซนติเมตร มีรูปดาว ๕ กลีบเหนือปีกนก ๒ ปีกวางทับอยู่บนวงช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายสายหุ้มด้วยโลหะสีทอง กว้าง ๑ เซนติเมตร เข็มขัดนี้ใช้คาดทับกางเกงให้สายเข็มขัดอยู่ภายในห่วงสำหรับสอดเข็มขัดให้หัวเข็มขัดอยู่ตรงกลางลำตัวด้านหน้าและให้ปลายเข็มขัดอยู่ทางด้านซ้ายสอดอยู่ในห่วงสำหรับสอดเข็มขัดห่วงแรกยาวพ้นห่วงสำหรับสอดเข็มขัดห่วงแรกไม่เกิน ๕ เซนติเมตร(๒) เข็มขัดด้ายถักหรือวัตถุเทียมด้ายถักสีเทา กว้าง ๕.๕เซนติเมตร มีตาไก่ หัวเข็มขัดทั้ง ๒ข้างทำด้วยโลหะสีทองขดเป็นรูปสี่เหลี่ยมผืนผ้าทางตั้ง มีห่วงเกี่ยวต่อกันตรงกลางข้อ ๑๒รองเท้ามี ๓ ชนิด คือ(๑) รองเท้าหุ้มส้นหนังสีดำ ชนิดผูกเชือก(๒) รองเท้าหุ้มข้อหนังสีดำ ชนิดผูกเชือกหรือยืดข้างหรือซิป(๓) รองเท้าสูงครึ่งน่องหนังสีดำ ชนิดผูกเชือกรองเท้าทุกชนิดต้องมีส้น ไม่มีริ้วและลวดลายข้อ ๑๓ถุงเท้า เมื่อใช้รองเท้าหุ้มส้นให้ใช้สีดำส่วนที่ ๓อินทรธนู ข้อ ๑๔อินทรธนู เป็นอินทรธนูอ่อน ทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอปลายมน ด้านไหล่กว้าง ๔ เซนติเมตร เย็บติดกับเสื้อเป็นรูปสี่เหลี่ยมมีเส้นทแยงมุมระยะห่างจากด้านไหล่ไปทางคอ๔ เซนติเมตร ด้านคอกว้าง ๓ เซนติเมตร ตอนปลายขัดดุมสีเทาขนาดเล็กเว้นแต่เมื่อแต่งเครื่องแบบปกติเทารัดเอวใช้ดุมสีทองขนาดเล็กหมวด ๒เครื่องแบบนักเรียนหญิง ส่วนที่ ๑ประเภทของเครื่องแบบ ข้อ ๑๕เครื่องแบบนักเรียนหญิง มี ๕ ประเภท คือ เครื่องแบบปกติคอพับ เครื่องแบบปกติเทาอ่อนคอพับเครื่องแบบปกติคอแบะปล่อยเอว เครื่องแบบฝึก และเครื่องแบบสนามข้อ ๑๖เครื่องแบบปกติคอพับ ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอพับสีขาว(๓) กระโปรงสีเทาหรือกางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้า เมื่อใช้กระโปรงให้ใช้รองเท้าหุ้มส้นหนังสีดำชนิดไม่ผูกเชือก เมื่อใช้กางเกงขายาวให้ใช้รองเท้าหุ้มส้นหนังสีดำ ชนิดผูกเชือก(๖) ถุงเท้า เมื่อใช้กระโปรงจะใช้ถุงเท้ายาวสีน้ำตาลอ่อนหรือไม่ใช้ก็ได้ เมื่อใช้กางเกงให้ใช้ถุงเท้าสั้นสีดำ(๗) กระเป๋าถือสีดำข้อ ๑๗เครื่องแบบปกติเทาอ่อนคอพับ ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอแบะสีเทาอ่อน(๓) กระโปรงสีเทาหรือกางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้า เมื่อใช้กระโปรงให้ใช้รองเท้าหุ้มส้นหนังสีดำชนิดไม่ผูกเชือก เมื่อใช้กางเกงขายาวให้ใช้รองเท้าหุ้มส้นหนังสีดำ ชนิดผูกเชือก(๖) ถุงเท้า เมื่อใช้กระโปรงจะใช้ถุงเท้ายาวสีน้ำตาลอ่อนหรือไม่ใช้ก็ได้ เมื่อใช้กางเกงให้ใช้ถุงเท้าสั้นสีดำ(๗) กระเป๋าถือสีดำข้อ ๑๘เครื่องแบบปกติเทาอ่อนคอแบะปล่อยเอว ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอแบะสีเทาอ่อน(๓) กระโปรงสีเทา(๔) รองเท้าหุ้มส้นหนังสีดำ ชนิดไม่ผูกเชือก(๕) ถุงเท้ายาวสีน้ำตาลอ่อนหรือไม่ใช้ก็ได้(๖) กระเป๋าถือสีดำข้อ ๑๙เครื่องแบบฝึก ประกอบด้วย(๑) หมวกหนีบสีเทา(๒) เสื้อฝึกสีเทา(๓) กางเกงฝึกขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้าหุ้มส้นหนังสีดำ ชนิดผูกเชือก(๖) ถุงเท้าสั้นสีดำข้อ ๒๐เครื่องแบบสนาม เช่นเดียวกับเครื่องแบบฝึก และให้ใช้เครื่องสนามด้วยส่วนที่ ๒ชนิดและลักษณะของเครื่องแบบ ข้อ ๒๑ หมวกมี๒ ชนิด คือ(๑) หมวกทรงกลมพับปีกสีเทา ตัวหมวกสีเทาอ่อน สูง ๘เซนติเมตร ปีกหมวกสีเทา กว้าง ๗ เซนติเมตร ด้านข้างและด้านหลังพับติดกับหมวกมีผ้าพันหมวกสีเทา กว้าง ๓ เซนติเมตร ตอนหน้าของผ้าพันหมวก กว้าง ๖ เซนติเมตรใช้ตราหน้าหมวกโลหะขนาดกลาง(๒) หมวกหนีบสีเทา ตอนหน้าเชิด ตอนหลังต่ำด้านซ้ายเหนือขอบหมวกห่างจากมุมพับด้านหน้า ๔ เซนติเมตร มีตราหน้าหมวกโลหะขนาดเล็กข้อ ๒๒ เสื้อมี ๔ ชนิด คือ(๑) เสื้อคอพับสีขาว คอพับตอนหน้ากว้าง ๕ เซนติเมตรห้อยยาวลงมา ๘ เซนติเมตร และมีขลิบสีน้ำเงินดำ กว้าง ๐.๕ เซนติเมตร โดยรอบที่คอและแนวสาบอกมีดุม ๕ ดุม แขนยาวรัดข้อมือ ขัดดุมข้างละ ๑ ดุมและมีอินทรธนูอ่อนปลายมน ดุมทั้งสิ้นใช้ดุมสีขาวขนาดเล็กเมื่อสวมเสื้อนี้ให้สอดชายเสื้ออยู่ภายในกระโปรงหรือกางเกงเสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตรปลายแขนพับออกข้างนอกเป็นรูปแหลม ๖ เซนติเมตร ก็ได้(๒) เสื้อคอพับสีเทาอ่อน คอพับตอนหน้ากว้าง ๕ เซนติเมตรห้อยยาวลงมา ๘ เซนติเมตร และมีขลิบสีน้ำเงินดำ กว้าง ๐.๕ เซนติเมตร โดยรอบที่คอและแนวสาบอกมีดุม ๕ ดุม แขนยาวรัดข้อมือ ขัดดุมข้างละ ๑ ดุมและมีอินทรธนูอ่อนปลายมน ดุมทั้งสิ้นใช้ดุมสีขาวขนาดเล็กเมื่อสวมเสื้อนี้ให้สอดชายเสื้ออยู่ภายในกระโปรงหรือกางเกงเสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตรปลายแขนพับออกข้างนอกเป็นรูปแหลม ๖ เซนติเมตร ก็ได้(๓) เสื้อคอแบะสีเทาอ่อน แบบคอป้าน ปล่อยเอวผ่าอกตลอดตัวเสื้อไม่มีสาบอก ที่แนวอกมีดุมสีทองขนาดเล็ก ๔ ดุมแขนสั้นเหนือข้อศอกพองาม ปลายแขนพับออกข้างนอกเป็นรูปแหลม ๖ เซนติเมตร มีตะเข็บหน้า ๒ ตะเข็บ ตะเข็บหลัง ๒ตะเข็บ มีกระเป๋าที่แนวเอวเสื้อเป็นกระเป๋าเจาะข้างละ ๑ กระเป๋าปากกระเป๋าเฉียงลงไปทางเอว กุ๊นปากกระเป๋าสีเดียวกับตัวเสื้อ และมีอินทรธนูอ่อน(๔) เสื้อฝึกสีเทามีลักษณะเช่นเดียวกับเสื้อฝึกสีเทาของนักเรียนชายข้อ ๒๓กระโปรงและกางเกง มีดังนี้(๑) กระโปรงสีเทา ยาวคลุมเข่าไม่เกินครึ่งน่องผ่าเอวที่ด้านซ้ายและที่ขอบเอวมีห่วงสำหรับสอดเข็มขัดทำด้วยผ้าชนิดและสีเดียวกับกระโปรง กว้างไม่เกิน ๑ เซนติเมตร ข้างหน้า ๒ ห่วงข้างหลัง ๒ ห่วง ด้านหลังมีจีบปล่อยชายกระโปรง ๒ จีบ ระยะห่างกันพอสมควร ชายกระโปรงไม่บานและไม่มีกระเป๋า(๒) กางเกงขายาวสีเทามีลักษณะเช่นเดียวกับกางเกงขายาวสีเทาของนักเรียนชาย เว้นแต่ผ่าเอวทางด้านซ้ายปลายขากว้างไม่น้อยกว่า ๒๐ เซนติเมตร แต่ไม่เกิน ๒๔ เซนติเมตร(๓) กางเกงฝึกขายาวสีเทามีลักษณะเช่นเดียวกับกางเกงฝึกขายาวสีเทาของนักเรียนชาย เว้นแต่ผ่าเอวทางด้านซ้ายปลายขากว้างไม่น้อยกว่า ๒๐ เซนติเมตร แต่ไม่เกิน ๒๔ เซนติเมตรข้อ ๒๔เข็มขัดใช้เข็มขัดด้ายถักหรือวัตถุเทียมด้ายถักสีน้ำเงินดำ มีลักษณะเช่นเดียวกับเข็มขัดด้ายถักหรือวัตถุเทียมด้ายถักสีน้ำเงินดำของนักเรียนชายการคาดเข็มขัดให้ปลายสายเข็มขัดลอดห่วงกระโปรงห่วงที่ ๑ ทางซ้ายไม่เกิน ๕เซนติเมตรข้อ ๒๕รองเท้ามี ๒ ชนิด คือ(๑) รองเท้าหุ้มส้นหนังสีดำ ชนิดไม่ผูกเชือกพื้นบางชั้นเดียว ส้นใหญ่พอสมควร สูงไม่เกิน ๗.๕ เซนติเมตร และไม่ต่ำกว่า ๒.๕เซนติเมตร(๒) รองเท้าหุ้มส้นหนังสีดำ ชนิดผูกเชือกรองเท้าทุกชนิดต้องมีส้น ไม่มีริ้วและลวดลายข้อ ๒๖กระเป๋าถือสีดำ ทำด้วยหนังหรือวัตถุเทียมหนังสีดำ รูปสี่เหลี่ยมผืนผ้ามุมมนสูง ๑๗ เซนติเมตร ยาว ๒๖ เซนติเมตร กึ่งกลางฝากระเป๋าเป็นรูปแหลมชายมนตรงกลางและมีที่ปิดเปิดทำด้วยโลหะสีเงินรูปสี่เหลี่ยมผืนผ้ามีสายสะพาย ไม่มีลวดลายโดยปกติถือด้วยมือซ้ายหรือจะสะพายที่ไหล่ซ้ายห้อยลงมาใต้แนวเอวก็ได้ส่วนที่ ๓อินทรธนู ข้อ ๒๗อินทรธนู เป็นอินทรธนูอ่อน ทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากด้านไหล่ไปทางคอปลายมน ด้านไหล่กว้าง ๓.๕ เซนติเมตร เย็บติดกับเสื้อเป็นรูปสี่เหลี่ยมมีเส้นทแยงมุมระยะห่างจากด้านไหล่ไปทางคอ๓.๕ เซนติเมตร ด้านคอกว้าง ๒.๕ เซนติเมตร ตอนปลายขัดดุมสีขาวขนาดเล็กเว้นแต่เมื่อแต่งเครื่องแบบปกติเทาอ่อนคอแบะปล่อยเอวใช้ดุมสีทองขนาดเล็กหมวด ๓เครื่องหมายโรงเรียนเครื่องหมายอักษรย่อ เครื่องหมายชั้นปีการศึกษา และเครื่องหมายพิเศษ ข้อ ๒๘เครื่องหมายโรงเรียนดุริยางค์ทหารอากาศทำด้วยโลหะสีทองเป็นรูปวงช่อชัยพฤกษ์๒ ข้าง ข้างละ ๙ ใบ เส้นผ่าศูนย์กลาง ๒.๕ เซนติเมตร ภายในช่อชัยพฤกษ์มีเครื่องหมายรูปพิณให้ติดที่คอเสื้อ ดังนี้นักเรียนชายให้ติดที่มุมปกคอแบะตอนบนของเสื้อชั้นนอกรัดเอวสีเทาเสื้อคอพับสีเทา เสื้อคอพับสีเทาอ่อน และเสื้อฝึกสีเทาไม่ต้องติดเครื่องหมายโรงเรียนนักเรียนหญิงให้ติดที่มุมปกคอแบะตอนบนของเสื้อคอแบะสีเทาอ่อนเสื้อคอพับสีขาว เสื้อคอพับสีเทาอ่อน และเสื้อฝึกสีเทา ไม่ต้องติดเครื่องหมายโรงเรียนข้อ ๒๙เครื่องหมายอักษรย่อ นดอ. ทำด้วยโลหะสีทอง สูง ๑ เซนติเมตร ให้ติดที่กึ่งกลางอินทรธนูอ่อนทั้งสองข้างให้ด้านบนของตัวอักษรอยู่ทางด้านคอข้อ ๓๐เครื่องหมายชั้นปีการศึกษา ทำด้วยโลหะสีทองเป็นตัวเลขไทย สูง ๑ เซนติเมตรให้ติดบนอินทรธนูอ่อนทั้งสองข้างห่างจากริมอินทรธนูอ่อนด้านไหล่ ๑ เซนติเมตร ให้ด้านบนของตัวเลขอยู่ทางด้านคอสำหรับเครื่องแบบปกติเทาคอพับ เครื่องแบบปกติคอพับและเครื่องแบบปกติเทาอ่อนคอพับให้ติดเครื่องหมายชั้นปีการศึกษาตามทางดิ่งที่มุมปกคอพับของเสื้อทั้งสองข้างสำหรับเครื่องแบบฝึกหรือเครื่องแบบสนามให้ติดเครื่องหมายชั้นปีการศึกษาตามทางดิ่งที่มุมปกคอแบะตอนบนของเสื้อทั้งสองข้างสำหรับเสื้อคลุมกันหนาวคอแบะแหลมสีเทาสำหรับนักเรียนชายและเสื้อคลุมกันหนาวคอแหลมปกมนสีน้ำเงินดำสำหรับนักเรียนหญิงให้ติดเครื่องหมายชั้นปีการศึกษาที่แขนเสื้อทั้งสองข้างข้อ ๓๑เครื่องหมายพิเศษ เป็นรูปปีกนก ๒ ปีก ปลายปีกนกทั้งสองข้างห่างกัน ๒เซนติเมตร มีดาว ๕ กลีบ และพระมหามงกุฎประกอบ ดังนี้หัวหน้าตอน รูปปีกหัวหน้าหมวด รูปดาวเหนือปีกหัวหน้ากองร้อย รูปพระมหามงกุฎเหนือปีกหัวหน้านักเรียน รูปพระมหามงกุฎเปล่งรัศมีเหนือปีกสำหรับเครื่องแบบปกติเทาคอพับ เครื่องแบบปกติคอพับเครื่องแบบปกติเทาอ่อนคอพับ เครื่องแบบฝึกหรือเครื่องแบบสนามให้ติดเครื่องหมายพิเศษเรียงถัดขึ้นไปจากเครื่องหมายชั้นปีการศึกษาที่ติดตามทางดิ่งที่มุมปกคอพับหรือคอแบะตอนบนของเสื้อทั้งสองข้างแล้วแต่กรณีข้อ ๓๒เครื่องหมายที่ใช้ติดกับเครื่องแบบฝึกหรือเครื่องแบบสนามจะปักด้วยไหมสีเหลืองแทนเครื่องหมายโลหะก็ได้หมวด ๔เบ็ดเตล็ด ข้อ ๓๓บรรดาหมวกเหล็ก ในบางโอกาสจะใช้รองในหมวกเหล็กสีเดียวกันแทนก็ได้ข้อ ๓๔นักเรียนที่ขับขี่รถจักรยานยนต์ จะใช้หมวกกันกระแทกสีเทาในขณะขับขี่ก็ได้ข้อ ๓๕เสื้อกันหนาวสำหรับนักเรียนชาย มี ๓ ชนิด คือ(๑) เสื้อกันหนาวคอแบะแหลมปกมนสีน้ำเงินดำ แขนยาวผ่าอกตลอดด้านในแนวสาบติดซิปปลายเปิดซ่อนไว้ภายใน มีดุมกิ๊ปติดตามแนวอก ๗ ดุมด้านหน้ามีกระเป๋าแบบกระเป๋าย่ามมุมแหลมทางด้านซ้ายและด้านขวาข้างละ ๑ กระเป๋ามีกระเป๋าล่างเป็นกระเป๋าเจาะทางด้านซ้ายและด้านขวาข้างละ ๑ กระเป๋าฝากระเป๋าเป็นรูปมุมเหลี่ยมตรงกลางแหลม ด้านในติดดุมกิ๊ปทั้ง ๔ กระเป๋าที่แนวเอวและชายเสื้อมีเชือกร้อยไว้สำหรับรัดให้กระชับตัว เสื้อชนิดนี้ใช้อินทรธนูอ่อนปลายแหลมตัดมุมด้านในตัวเสื้อมีชั้นในเต็มตัว แขนเสื้อมีแถบรัดข้อมือถักรังดุมและติดดุมขนาด ๒เซนติเมตร แขนด้านหลังมีตะเข็บต่อและมีจีบในแนวข้อศอกลงไป ๒ จีบ(๒) เสื้อกันหนาวคอแหลมปกมนสีน้ำเงินดำ แขนยาว เช่นเดียวกับ(๑) เว้นแต่ด้านหลังติดซิปและซ่อนผ้าคลุมศีรษะไว้ด้านในปก ตัวเสื้อด้านหลังตรงเหนือขอบปลายแขนเสื้อมีจีบด้านละ ๑ จีบ ผ้าซับใน ๒ ชั้น หรือจะบุนวมก็ได้(๓) เสื้อคลุมกันหนาวคอแบะแหลมสีเทาทำด้วยสักหลาดหรือเสิร์จตัวยาวครึ่งน่อง ที่แนวอกมีดุมสีเทาขนาดใหญ่ ๒ แถว แถวละ ๓ดุม ด้านข้างมีกระเป๋าล่างข้างละ ๑ กระเป๋า เป็นกระเป๋าเจาะไม่มีปกและมีเข็มขัดทำด้วยสักหลาดหรือเสิร์จชนิดเดียวกับเสื้อ กว้าง ๕ เซนติเมตรหัวเข็มขัดทำด้วยโลหะสีทอง ขดเป็นรูปสี่เหลี่ยมผืนผ้าทางตั้งย่อมุมไม่มีเข็มขัดสำหรับสอดรูเสื้อชนิดนี้ใช้สวมคลุมเครื่องแบบได้ทุกชนิดข้อ ๓๖เสื้อกันหนาวสำหรับนักเรียนหญิงมี ๓ ชนิด คือ(๑) เสื้อกันหนาวรัดเอวคอแบะแหลมสีน้ำเงินดำ แขนยาวมีซิปรูดตลอดแนวอกเสื้อด้านหน้า ที่แนวเอวด้านหน้ามีกระเป๋าเจาะเฉียงข้างละ ๑กระเป๋า(๒) เสื้อยืดกันหนาวคอแหลมไม่มีปกสีน้ำเงินดำที่แนวอกติดดุมขนาดเล็กสีเดียวกับเสื้อ ๕ ดุม ที่แนวอกด้านหน้ามีกระเป๋าเจาะข้างละ๑ กระเป๋า(๓) เสื้อคลุมกันหนาวคอแหลมปกมนสีน้ำเงินดำ แขนยาว ทำด้วยสักหลาดหรือเสิร์จที่แนวอกติดดุมขนาดใหญ่สีเดียวกับตัวเสื้อ ๔ ดุม ที่แนวเอวมีกระเป๋าเจาะเฉียงทางดิ่งทั้ง๒ ข้างเสื้อชนิดนี้ใช้สวมคลุมเครื่องแบบได้ทุกชนิดข้อ ๓๗ เสื้อหรือผ้าคลุมกันฝนให้มีชนิด ลักษณะและการใช้ตามที่กองทัพอากาศกำหนดข้อ ๓๘ตราหน้าหมวก ทำด้วยโลหะ เป็นรูปปีกนก ๒ ปีกสีเงินวางทับอยู่บนวงช่อชัยพฤกษ์สีทอง๒ ข้าง ข้างละ ๖ ใบ ตรงใบช่อชัยพฤกษ์จดกันมีโบสีเงินเบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทองขนาดใหญ่ กว้าง ๖ เซนติเมตร สูง ๗ เซนติเมตรขนาดกลาง กว้าง ๔ เซนติเมตร สูง ๕ เซนติเมตรขนาดเล็ก กว้าง ๓ เซนติเมตร สูง ๔ เซนติเมตรข้อ ๓๙ ดุม มี๓ ชนิด ดังนี้(๑) ดุมสีทอง ทำด้วยโลหะ มีลักษณะกลมนูนเล็กน้อยมีเส้นขอบโดยรอบภายในเส้นขอบมีลายดุนนูนเป็นรูปดาว ๕ กลีบ อยู่เหนือปีกนก ๒ ปีก(๒) ดุมสีเทา ทำด้วยวัตถุ มีลักษณะกลมแบน มีรูสำหรับเย็บติด๒ ถึง ๔ รู(๓) ดุมสีขาว มีลักษณะเช่นเดียวกับดุมสีเทาดุมทั้ง ๓ ชนิดนี้ มี ๒ ขนาด คือขนาดใหญ่ เส้นผ่าศูนย์กลาง ๒.๕ เซนติเมตรขนาดเล็ก เส้นผ่าศูนย์กลาง ๑.๕ เซนติเมตรข้อ ๔๐เพื่อประโยชน์ในการฝึก หรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามที่กองทัพอากาศกำหนดขึ้นตามความจำเป็นหรือสมควรก็ได้ข้อ ๔๑ให้กองทัพอากาศจัดทำเครื่องแบบตัวอย่าง หรือเขียนรูปเครื่องแบบตัวอย่างขึ้นไว้เป็นมาตรฐานให้ไว้ ณ วันที่ ๒๐ มีนาคม พ.ศ. ๒๕๓๕พลเรือเอก ประพัฒน์ กฤษณจันทร์รัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้มีเครื่องแบบนักเรียนดุริยางค์ทหารอากาศโรงเรียนดุริยางค์ทหารอากาศ ในสังกัดกระทรวงกลาโหม และโดยที่มาตรา ๔แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑บัญญัติให้ประเภท ชนิด และลักษณะของเครื่องแบบนักเรียนต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ปณตภร/ผู้จัดทำ๒๑ กุมภาพันธ์ ๒๕๕๖[๑] ราชกิจจานุเบกษาเล่ม ๑๐๙/ตอนที่ ๔๘/หน้า ๑๓/๑๔ เมษายน ๒๕๓๕